Document ID: 31999D0757

Id-Deċiżjoni tal-kummissjoni
tal-5 ta’ Novembru 1999
li temeda d-Deċiżjoni 97/467/KE li tħejji listi provviżorji ta’ stabbilimenti f’pajjiżi terzi li minnhom l-Istati Membri jawtorizzaw l-importazzjoni ta’ laħam tal-fenek u tas-selvaġġina mrobbija fl-irziezet
(notifikata taħt dokument numru C(1999) 3583)
(Test b’relevanza għall-Ftehim ŻEE)
(1999/757/KE)
Il-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Fil-waqt li kkunsidrat id-Deċiżjoni tal-Kunsill 95/408/KE tat-22 ta’ Ġunju 1995 dwar il-kondizzjonijiet għat-tħejjija, għal żmien temporanju, listi provviżorja ta’ stabbilimenti f’pajjiżi terzi li minnhom l-Istati Membri huma awtorizzati li jimportaw ċerti prodotti ta’ oriġini mill-annimali, prodotti tas-sajd jew molluski bi-valvoli ħajjin [1], kif l-aħħar emendata bid-Deċiżjoni tal-Kunsill 98/603/KE [2], u b’mod partikolari bl-Artikolu 2(4) tagħha,
(1) Billi tħejjew listi provviżorji ta’ stabbilimenti li jipproduċu laħam tal-fenek u tas-selvaġġina mrobbija fl-irziezeti bid-Deċiżjoni tal-Kummissjoni 97/467/KE [3], kif l-aħħar emendata bid-Deċiżjoni 98/556/KE [4].
(2) Billi l-Kaledonja l-Ġdida bagħtet lista ta’ stabbilimenti li jipproduċu laħam tal-fenek u tas-selvaġġina mrobbirja fl-irziezet u li għalihom l-awtoritajiet risponsabbli jiċċertifikaw li l-istabbiliment huma skond ir-regoli tal-Komunità;
(3) Billi lista provviżorja ta’ stabbilimenti li jipproduċu laħam tal-fenek u tas-selvaġġina mrobbija fl-irziezet tista’ għalhekk titħejja għall-Kaledonja l-Ġdida;
(4) Billi d-Deċiżjoni tal-Kummissjoni 97/467/KE għandha għalhekk tiġi hekk amendata;
(5) Billi l-miżuri li għalihom tipprovdi din id-Deċiżjoni huma skond l-opinjoni tal-Kumitat Permanenti Veterinarju,
ADOTTAT DIN ID-DEĊIŻJONI:
Artikolu 1
It-test ta’ l-Anness li jinsab ma’ din id-Deċiżjoni għandu jiżdied ma’ l-Anness li jinsab mad-Deċiżjoni 97/467/KE.
Artikolu 2
Din Id-Deċiżjoni għandha tapplika mis-6 ta’ Novembru 1999.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fil-5 ta’ Novembru 1999.

Labels: 17
5
3
6
18